**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1.Ընթացիկ իրավիճակը և իրավական ակտի ընդունման անհրաժեշտությունը**

2021 թվականի հունվարի 19-ին ընդունվել է «Քաղաքացիական կացության ակտերի գրանցման մասին» օրենքը (այսուհետ՝ Օրենք), որով սահմանվել է քաղաքացիական կացության ակտերի գրանցման մարմինների նոր համակարգ: Այժմ Օրենքի համաձայն գործելու են քաղաքացիական կացության ակտերի գրանցումն ապահովելու նպատակով ստեղծված սպասարկման կենտրոններ, որոնք Օրենքի 3-րդ հոդվածի 1-ին մասի 12-րդ կետից ելնելով իրականացնում են Օրենքով սահմանված կարգով քաղաքացիական կացության ակտերի գրանցման հետ կապված գործառույթների կատարման համար անհրաժեշտ խորհրդատվության տրամադրում, դիմումների ընդունում և այդ գործառույթների արդյունքում կազմված փաստաթղթերի տրամադրում:

 Ըստ Օրենքի նշված սպասարկման կենտրոնների գործառույթներ իրականացնող մարմինների ցանկը հաստատում է Կառավարությունը: Ինչպես նաև Օրենքի 17-րդ հոդվածի 6-րդ մասից բխում է, որ սպասարկման կենտրոնի գործառույթները կարող են իրականացնել պետական կառավարման կամ տեղական ինքնակառավարման մարմինը:

Օրենքն ուժի մեջ է մտել 2021 թվականի մայիսի 16-ից և Արդարադատության նախարարությունը նախնական նախատեսում էր ՔԿԱԳ տարածքային բաժնի հաստիքային միավորների թիվը կրճատել 25-ով։

 Ելնելով վերոգրյալից, Հայաստանի Հանրապետության վարչապետի 2021 թվականի փետրվարի 25-ի թիվ 02/16.10/5984-2021 հանձնարարականի համաձայն Արդարադատության նախարարության կողմից առաջարկություն էր ներկայացվել և Հայաստանի Հանրապետության կառավարության 18․03․2021թ․ թիվ 371-Ն որոշմամբ պետական բյուջեով քաղաքացիական կացության ակտերի գրանցման ծառայությունների տրամադրման համար նախատեսված միջոցները նվազեցվել են 43,530․0 հազ․ դրամով։

Հարկ է նշել, որ քաղաքացիական կացության ակտերի գրանցման հետ կապված գործառույթների կատարման համար ստեղծված սպասարկման կենտրոնների նստավայրերի և հաստիքային միավորների սահմանման նպատակով Արդարադատության նախարարությունը Կառավարության քննարկմանն է ներկայացրել նախագիծը, որով 2021 թվականի նոյեմբերի 1-ից նախատեսվում է ՔԿԱԳ տարածքային բաժինների հաստիքային միավորների կրճատում՝ 49-ով։

Քաղաքացիական կացության ակտերի գրանցման տարածքային մարմինների պահպանման ծախսերը այժմ փոխհատուցվում են Հայաստանի Հանրապետության կառավարության 2021 թվականի փետրվարի 18-ի «Քաղաքացիական կացության ակտերի գրանցման ծառայության գործունեության կազմակերպման բնագավառում պետության կողմից համայնքների ղեկավարներին պատվիրակված լիազորությունների իրականացման ծախսերի կատարման նորմատիվները սահմանելու մասին» N 214-Ն որոշմանը համապատասխան՝ 126 հաստիքային միավորի հաշվարկով։

Հայաստանի Հանրապետության կառավարության 18․03․2021թ․ թիվ 371-Ն որոշմամբ 23,111.9 հազ․ դրամով նվազեցվել է Արդարադատության նախարարության կողմից իրականացվող 1149 ծրագրի «12001․ Մասնագիտական վերապատրաստում անցնող ունկնդիրներին կրթաթոշակի տրամադրում» միջոցառման գծով նախատեսված գումարները, քանի որ նախատեսվում էր փոփոխություններ իրականացնել «Արդարադատության ակադեմիայի մասին» ՀՀ օրենքի 14-րդ հոդվածի 2-րդ մասում, որի համաձայն` Ակադեմիայում մասնագիտական պատրաստման ընթացքում ունկնդիրներին կրթաթոշակ տալու պահանջը հանվելու էր: Սակայն մինչ օրս «Ակադեմիայի մասին» օրենքում առաջարկվող փոփոխությունները քննարկման փուլում են, և հետևաբար, մասնագիտական վերապատրաստում անցնող ունկնդիրներին անհրաժեշտ է տրամադրել նախատեսված կրթաթոշակը։

Հանրային ծառայությունները կարգավորող հանձնաժողովի 31․03․2021թ․ № 94-Ն որոշմամբ 2021 թվականի մայիսից սահմանվել են ներհանրապետական փոստային ծառայությունների մատուցման նոր սակագներ, ինչի հետևանքով գրեթե կրկնակի ավելացել են փոստային ծառայությունների գծով ծախսեր։ 2021 թվականին փոստային և ծառայությունների համար նախատեսված է 3,143․8 հազ․ դրամ, մինչդեռ հուլիսի 1-ի դրությամբ ծախսը կազմել է 2,466․6 հազ․ դրամ։ Մինչև տարեվերջ անհրաժեշտ է մոտ 2,500․0 հազ․ դրամ՝ լրացուցիչ փոստային ծառայություններ ձեռքբերելու նպատակով։

**2.Առաջարկվող կարգավորման բնույթը**

Քաղաքացիական կացության ակտերի գրանցման հետ կապված գործառույթների կատարման համար ստեղծված սպասարկման կենտրոնների նստավայրերի ցանկը հաստատելու, սպասարկման կենտրոնների գործառույթների իրականացումը համայնքների ղեկավարներին պատվիրակելու կառավարության որոշման նախագծով հաստիքային միավորների կրճատում նախատեսվում է 2021 թվականի նոյեմբերի 1-ից։ Ընդ որում, նախատեսվում է սահմանել 77 հաստիքային միավոր, որից 11 մասնագետը՝ բարձր լեռնային վայրերում։ Հայաստանի Հանրապետության կառավարության 18․02․2021թ․ թիվ 214-Ն որոշմամբ հաստատված նորմատիվների համապատասխան 2021 թվականին անհրաժեշտ է 304,560․2 հազ․ դրամ։ Հաշվարկը կատարվել է 01․01․2021թ․ -30․10․2021թ․ ժամանակաշրջանի համար՝ 126 հաստիքային միավորի և 01․11․2021թ․ -31․12․2021թ․ ժամանակաշրջանի համար՝ 77 հաստիքային միավորի համար։

|  |  |  |
| --- | --- | --- |
| Հաստիք | 01.01.2021թ.- 31.10.2021թ. | 01.11.2021թ.-31.12.2021թ.  |
| Թվաքանակ  | նորմատիվ | գումար | Թվաքանակ  | նորմատիվ | գումար |
| բարձր լեռնային | 9 | 3703.2 | 33,328.8 |   |   |   |
| մասնագետ | 69 | 1999.0 | 137,931.0 | 66.0 | 1999.0 | 131,934.00  |
| բարձր լեռնային | 6 | 2227.2 | 13,363.2 | 11.0 | 2227.2 | 24,499.20  |
| Ընդամենը տարեկան | 126 |   | 330,585.6  | 77 |   | 156,433.20 |
| 10 ամսվա համար | 275,488.0  |  |  |  |
| 2 ամսվա համար /նոր հաստիքներով/ | 26,072.20  |  |  |  |
| Ընդամենը 2021 թվականին | 301,560.20  |  |  |  |

Արդարադատության նախարարության 1052 ծրագրի «11001. Քաղաքացիական կացության ակտերի գրանցման ծառայությունների տրամադրում» միջոցառման գծով 2021 թվականի ճշտված բյուջեն 287,055.8 հազ․ դրամ է և քաղաքացիական կացության ակտերի գրանցման ծառայության գործունեության կազմակերպման բնագավառում պետության կողմից համայնքների ղեկավարներին պատվիրակված լիազորությունների իրականացման ծախսերը փոխհատուցելու, «Ակադեմիայի մասին» ՀՀ օրենքի 14-րդ հոդվածի 2-րդ մասով սահմանված կրթաթոշակը ունկնդիրներին վճարելու, ինչպես նաև ներհանրապետական փոստային ծառայությունների մատուցման նոր սակագներով պայմանավորված փոստային ծառայությունների ձեռքբերման նպատակով որոշման նախագծով առաջարկվում է Արդարադատության նախարարության կողմից իրականացվող 1057 ծրագրի «11001. Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում» միջոցառման գծով տնտեսված գումարները՝ 29,282․7 հազ․ դրամը, վերաբաշխել, մասնավորապես՝ 14,504․4 հազ. դրամ ուղղել 1052 ծրագրի «11001. Քաղաքացիական կացության ակտերի գրանցման ծառայությունների տրամադրում» և 14,778․3 հազ․ դրամը՝ 1149 ծրագրի «12001․ Մասնագիտական վերապատրաստում անցնող ունկնդիրներին կրթաթոշակի տրամադրում» միջոցառումներին։ Ընդ որում, նվազեցման արդյունքում հետագայում ՀՀ պետական բյուջեի 1057 ծրագրի «11001. Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում» միջոցառման նշված գումարի չափով ֆինանսական միջոցների վերականգնման անհրաժեշտության չի առաջանա։

**3.Ակնկալվող արդյունքը**

Նախագծի ընդունման արդյունքում կապահովվեն քաղաքացիական կացության ակտերի գրանցման ծառայության գործունեության կազմակերպման բնագավառում պետության կողմից համայնքների ղեկավարներին պատվիրակված լիազորությունների իրականացման, մասնագիտական վերապատրաստում անցնող ունկնդիրներին կրթաթոշակի տրամադրնան, փոստային ծառայությունների ձեռքբերման անհրաժեշտ ծախսերը։

**4.Նախագիծը մշակող պատասխանատու մարմինը**

Որոշման նախագիծը մշակվել է Հայաստանի Հանրապետության արդարադատության նախարարության կողմից:

**5. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

ՀՀ կառավարության սույն որոշման նախագծի ընդունումը ՀՀ 2021 թվականի պետական բյուջեի եկամուտների և ծախսերի փոփոխության չի հանգեցնի:

**6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։

**7. Ռազմավարական փաստաթղթերի հետ նախագծի կապի մասին**

Նախագծի ընդունումը պայմանավորված է պետության կողմից հանրությանը մատուցվող ծառայությունների որակի բարձրացման նպատակի իրագործման հետ և առնչվում է Հայաստանի Հանրապետության կառավարության 2021-2026թթ. Ծրագրի 6․2 «Պետության կողմից հանրությանը մատուցվող ծառայություններ» և 6․6 «Տարածքային կառավարում և տեղական ինքնակառավարում» կետերին։